

LĒMUMS

Ādažos, Ādažu novadā

2024. gada 29. augustā **Nr.** **319**

**Par adrešu un īpašumu nosaukumu sakārtošanu Gaujas ciemā**

Ar Ādažu novada pašvaldības domes (turpmāk – dome) 2024. gada 30. maija lēmumu Nr. 195 “Par Safīru, Opālu, Pirītu, Topāzu, Tirkīzu, Smaragdu, Ahātu, Ametistu, Lazurītu, Oniksu, Kvarcu, Jašmu, Kristālu, Pērļu, Cirkonu, Rubīnu, Granītu, Nefrītu un Dimantu ielu reģistrāciju Gaujas ciemā” tika uzsākta adrešu sakārtošana Gaujas ciema “Salūts” teritorijā.

Pie ielām esošo objektu adreses, kas vēsturiski satur nosaukumus (piemēram, “Salūts 2. sektors 68”, Gauja, Carnikavas pag., Ādažu nov.”) ir nepieciešams mainīt, nosaukumu aizstājot ar numuru un piesaistot to ielas nosaukumam, kā to paredz Ministru kabineta 29.06.2021. noteikumu Nr. 455 “Adresācijas noteikumi” (turpmāk – Noteikumi) 15. punkts.

Par plānotu adrešu maiņu dome informēja adresācijas objektu īpašniekus un adresēs reģistrētus uzņēmumus, nosūtot uz deklarētajām un juridiskajām adresēm paziņojumus: 19.06.2024. paziņojumu (Nr. ĀNP/1-12-1/24/943) “Par plānotu adrešu maiņu īpašumiem Gaujas ciemā pie Safīru, Opālu, Pirītu, Topāzu, Tirkīzu, Smaragdu, Ahātu, Ametistu un Lazurītu ielām”; 19.06.2024. paziņojumu (Nr. [ĀNP/1-12-1/24/953](https://dvs-adazi.namejs.lv/Documents/Update/1293003)) “[Par plānotu adrešu maiņu īpašumiem Gaujas ciemā pie Oniksu, Kvarcu, Jašmu, Kristālu, Pērļu, Cirkonu, Rubīnu, Granītu, Nefrītu un Dimantu ielām](https://dvs-adazi.namejs.lv/Documents/Update/1293003)” un 30.07.2024. paziņojumu (Nr. [ĀNP/1-12-1/24/1139](https://dvs-adazi.namejs.lv/Documents/Update/1298146)) “[Par plānotu adrešu maiņu īpašumiem pie Rubīnu ielas Gaujas ciemā](https://dvs-adazi.namejs.lv/Documents/Update/1298146)”. Adresācijas objektu īpašnieku un iedzīvotāju komentāri netika saņemti.

Noteikumu 9. punkts nosaka, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, ja tā neatbilst šo noteikumu prasībām.

Noteikumu 18.1 apakšpunkts nosaka, ka ciemos apbūvei paredzētu zemes vienību un ēku numurus ielās piešķir šādā kārtībā – no ielas sākuma augošā secībā, sākot numerāciju ar pirmajiem cipariem, virzienā no apdzīvotas vietas centra uz nomali vai no galvenās ielas, laukuma, autoceļa. Ielas kreisajā pusē piešķir nepāra numurus, labajā pusē – pāra numurus.

Noteikumu 20. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai numuru piešķir, izvērtējot konkrēto situāciju un ņemot vērā tuvāko ielu vai ielu, no kuras iespējams pie ēkas piekļūt ar transportu.

Atbilstoši Valsts zemes dienesta Adrešu reģistra departamenta ieteikumiem, lemjot par adrešu maiņu adresācijas objektiem, ir lietderīgi vienlaikus izvērtēt un likvidēt, kur nepieciešams, arī īpašumu nosaukumus, lai neveidotos situācija, kad īpašuma nosaukums atšķiras no adreses.

Pamatojoties uz Pašvaldību likuma 10. panta pirmās daļas 21. punktu un Ministru kabineta 29.06.2021. noteikumu Nr. 455 “Adresācijas noteikumi” 9., 15., 18.1. un 20. punktu, kā arī Attīstības komitejas 14.08.2024. atzinumu, Ādažu novada pašvaldības dome

**NOLEMJ:**

1. Mainīt vai piešķirt adreses 698 adresācijas objektiem Gaujas ciemā saskaņā ar sarakstu (1. pielikums).
2. Likvidēt īpašumu nosaukumus saskaņā ar sarakstu (2.pielikums).
3. Pašvaldības Centrālās pārvaldes:
   1. Administratīvajai nodaļai šo lēmumu nosūtīt Valsts zemes dienestam uz e-adresi;
   2. Nekustamā īpašuma nodaļai:

* nosūtīt adresācijas objektu īpašniekiem paziņojumus pa pastu uz deklarēto dzīvesvietu vai juridisko adresi nedēļas laikā pēc 1. punktā noteikto adrešu reģistrēšanas Valsts zemes dienestā;
* nosūtīt lēmumu ar pavadvēstuli Rīgas rajona tiesai uz e-pasta adresi [rigasrajons@zemesgramata.lv](mailto:rigasrajons@zemesgramata.lv);
  1. Sabiedrisko attiecību nodaļai aktualizēt mainīto adrešu sarakstu pašvaldības tīmekļvietnē [www.adazunovads.lv/adreses](http://www.adazunovads.lv/adreses), papildinot ar 1. pielikumā norādītajām adresēm.

1. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU